Kyle Grant sing oor sy ‘Kersfeeslys’! - Afrikaanse Musiek Nuus
Die uiters gewilde en talentvolle, Kyle Grant, het onlangs sy enkelsnit, Grown-up Christmas list, vrygestel. Hierdie Kersballade wat in 1990 oorsee uitgereik is, is ’n inspirerende gesprek met Kersvader, vanuit ’n volwassene se perspektief. Die liedjie, wat deur Muse Productions se Hugo Ludik opgeneem en vervaardig is, is die sanger se eerste solo-enkelsnit na die nuus dat ADAM gaan ontbind.
Die enkelsnit word nou gekomplementeer deur ’n vrolike musiekvideo wat by die feestelike tema pas. Dit is in ’n ateljee opgeneem wat in Kersversierings getooi is. “RM Production House was die perfekte plek om die video op te neem, omdat die ateljee rooi mure het en perfek by die Kersfeestema pas,” verduidelik hy.“Celia Coetzer het die dekor gedoen en die stel ’n aardse Afrika-gevoel gegee, met baie hout- en klei-elemente.” Ryno Mans (RM Productions) was die kreatiewe brein agter die lens en Kyle het self die regie en redigering van die video hanteer.
VORIGE Carina se musiek beloof om ‘vas te haak in jou kop’
Bottomless Coffee nie gebonde aan sekere genre nie VOLGENDE
Radiomanne snoer kragte vir nuwe snit
Willem Botha se album eersdaags op die rakke
1 Februarie 2017 Digitaal
17 Februarie 2020 Digitaal